ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 179.61 కోట్లకుపైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 15.54 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,79,61,13,730
|
|
అందుబాటులోని నిల్వలు
|
|
15,54,66,546
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 179.61 కోట్లకుపైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 15.54 కోట్లకుపైగా  నిల్వలు అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 83.54 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 4.56 కోట్లకుపైగా నిల్వలు; పంపిణీ మార్గంలో 1.17 కోట్లకుపైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
83,54,12,250
|
|
పంపిణీ మార్గంలో ఉన్నవి
|
|
1,17,12,275
|
|
అందుబాటులోని నిల్వలు
|
|
4,56,96,920
83.54 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి. మరో 1.17 కోట్లకుపైగా  డోసులు పంపిణీ మార్గంలో ఉన్నాయి.
రాష్ట్రాలు, కేంద్ర పాలిత ప్రాంతాల వద్ద 4.56 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ఆర్థిక మంత్రిత్వ శాఖ
5జి కోసం బలమైన పర్యావరణ వ్యవస్థను నిర్మించడానికి డిజైన్-లీడ్ మాన్యుఫాక్చరింగ్ పథకాన్ని ప్రతిపాదించిన 2022-23 వార్షిక బడ్జెట్
2022-23 లోపు 5జి మొబైల్ సేవలు ప్రారంభించడం కోసం - 2022 లో స్పెక్ట్రమ్ వేలం
గ్రామీణ, మారుమూల ప్రాంతాలలో సరసమైన బ్రాడ్ బ్యాండ్, మొబైల్ సేవల విస్తరణ కోసం - యు.ఎస్.ఓ.ఎఫ్. కింద వార్షిక ఆదాయం లో ఐదు శాతం కేటాయింపు
2022-23 లో భారత్ నెట్ ప్రాజెక్టు కింద అన్ని గ్రామాల్లో ఆప్టికల్ ఫైబర్ వేయడానికి - పి.పి.పి. ద్వారా ఒప్పందాలు
భారతదేశం 75 నుండి భారతదేశం 100 కు ప్రయాణించే రాబోయే 25 సంవత్సరాల అమృత్ సమయంలో ఆర్థిక వ్యవస్థను నడిపించడానికి అవసరమైన పునాది వేయడానికి, కార్యాచరణ ప్రణాళిక రూపొందించడానికి, కేంద్ర వార్షిక బడ్జెట్ 2022-23 ప్రయత్నిస్తోంది. కేంద్ర ఆర్థిక, కార్పొరేట్ వ్యవహారాల శాఖ మంత్రి శ్రీమతి నిర్మలా సీతారామన్, కేంద్ర బడ్జెట్ను సమర్పిస్తున్న సందర్భంగా మాట్లాడుతూ, “ఇది 2021-22 బడ్జెట్ లో రూపొందించిన విధానాన్ని కొనసాగిస్తుంది. ప్రభుత్వ ఉద్దేశం, బలాలు, సవాళ్ళను ఆర్థిక నివేదికల పారదర్శకత, ఆర్థిక స్థితిని కలిగి ఉన్న దాని ప్రాథమిక సిద్ధాంతాలు, ప్రతిబింబిస్తాయి." అని పేర్కొన్నారు.
అమృత్ కాల్ సమయంలో నిర్దిష్ట లక్ష్యాలను సాధించడం ద్వారా డిజిటల్ ఆర్ధిక వ్యవస్థ, ఫిన్-టెక్, సాంకేతికతతో కూడిన అభివృద్ధిని ప్రోత్సహించే దృష్టిని సాధించాలని ప్రభుత్వం లక్ష్యంగా పెట్టుకుంది.
టెలికాం రంగం:
ఉత్పత్తితో అనుసంధానమైన ప్రోత్సాహక  పథకంలో భాగంగా 5జి కోసం బలమైన పర్యావరణ వ్యవస్థను నిర్మించడానికి డిజైన్-లెడ్-మ్యానుఫ్యాక్చరింగ్ కోసం ఒక పథకాన్ని ప్రారంభించాలని కేంద్ర వార్షిక బడ్జెట్ 2022-23 ప్రతిపాదించింది. ఆత్మ నిర్భర్ భారత్ దార్శనికతను సాధించే దిశగా, 60 లక్షల కొత్త ఉద్యోగాలు సృష్టించే అవకాశం తో పాటు, రాబోయే ఐదు సంవత్సరాల్లో 30 లక్షల కోట్ల రూపాయల మేర అదనపు ఉత్పత్తి సామర్థ్యంతో, 14 రంగాల్లో ఉత్పత్తితో అనుసంధానమైన ప్రోత్సాహక పథకానికి అద్భుతమైన స్పందన లభించిందని, కేంద్ర ఆర్థిక మంత్రి పేర్కొన్నారు.
సాధారణ టెలికమ్యూనికేషన్ తో పాటు, ముఖ్యంగా 5జి సాంకేతికత అభివృద్ధి సాధించగలదనీ, తద్వారా ఉద్యోగ అవకాశాలు మెరుగుపడతాయని, శ్రీమతి నిర్మలా సీతారామన్ ప్రత్యేకంగా పేర్కొన్నారు. ప్రైవేట్ టెలికాం ప్రొవైడర్ల ద్వారా 2022-23 లోపు 5జి మొబైల్ సేవలు ప్రారంభించడానికి అవసరమైన స్పెక్ట్రమ్ వేలం 2022 లో నిర్వహించడం జరుగుతుంది.
అదేవిధంగా, గ్రామీణ, మారుమూల ప్రాంతాలలో సరసమైన బ్రాడ్బ్యాండ్ మరియు మొబైల్ సేవల విస్తరణ ప్రారంభించడానికి, యూనివర్సల్ సర్వీస్ ఆబ్లిగేషన్ ఫండ్  కింద వార్షిక ఆదాయం లో ఐదు శాతం కేటాయించాలని బడ్జెట్ ప్రతిపాదించింది. ఇది సాంకేతికతలు, పరిష్కారాలకు అవసరాలైన పరిశోధన, అభివృద్ధి, వాణిజ్యీకరణలను ప్రోత్సహిస్తుంది.
పట్టణ ప్రాంతాల్లో అందుబాటులో ఉండే సౌకర్యాలతో సమానంగా అన్ని గ్రామాల్లో కూడా ఈ-సేవలు, కమ్యూనికేషన్ సౌకర్యాలు, డిజిటల్ వనరులను అందుబాటులోకి తీసుకు రావడం కోసం, 2022-23 లో భారత్ నెట్ ప్రాజెక్టు కింద మారుమూల ప్రాంతాలతో సహా అన్ని గ్రామాల్లో ఆప్టికల్ ఫైబర్ వేసేందుకు పి.పి.పి. ద్వారా కాంట్రాక్టులు ఇవ్వనున్నట్లు కేంద్ర వార్షిక బడ్జెట్ ప్రకటించింది. ఈ ప్రక్రియ 2025 లో పూర్తవుతుందని అంచనా. ఆప్టికల్ ఫైబర్ యొక్క మెరుగైన, మరింత సమర్థవంతమైన వినియోగాన్ని ప్రారంభించడానికి తగిన చర్యలు తీసుకోవడం జరుగుతుంది.
సమాచార, ప్రసార మంత్రిత్వ శాఖ
ఆజాదీకా అమృత్ మహోత్సవాల్లో భాగంగా ఆర్.వో.బి. ఆధ్వర్యంలో ఎంజిబిఎస్ లో మూడు రోజుల పాటు 'ప్రముఖ తెలుగు స్వాతంత్య్ర సమర యోధుల’ చాయా చిత్ర ప్రదర్శన
దేశానికి స్వాతంత్య్రం వచ్చి 75 సంవత్సరాలు పూర్తవుతున్న సందర్భంగా ‘స్వాతంత్య్ర అమృత మహోత్సవం’ పేరిట కేంద్ర ప్రభుత్వం నిర్వహిస్తున్న ఉత్సవాలలో భాగంగా కేంద్ర సమాచార ప్రసార మంత్రిత్వ శాఖకు చెందిన రీజినల్ ఔట్ రీచ్ బ్యూరో ఎంజిబిఎస్ లో ‘ప్రముఖ తెలుగు స్వాతంత్య్ర సమరయోధుల’ పై చాయాచిత్ర ప్రదర్శన ఏర్పాటు చేసింది. ఈ కార్యక్రమానికి జాయింట్ పోలీస్ కమిషనర్ శ్రీ రమేష్ రెడ్డి ముఖ్య అతిథిగా హాజరై చిత్ర ప్రదర్శనను ప్రారంభించారు. అనంతరం ఆయన మాట్లాడుతూ, మన స్వాతంత్య్ర సమరయోధుల త్యాగాలు మన వారసత్వంలో భాగమని, వీటిని తరువాతి తరానికి అందించాల్సిన అవసరం ఉందని తెలిపారు. ఇలాంటి ప్రదర్శనలు మనలో దేశ భక్తి, జాతీయ భావం పెంపొందేలా సహాయపడతాయని ఆయన అన్నారు. ఈ విషయంలో ఆర్.వో.బి. అధికారుల కృషిని ఆయన కొనియాడారు.
యువత స్వాతంత్య్ర సమరయోధుల సందేశాల్ని సామాజిక మాధ్యమాల ద్వారా వ్యాప్తి చేయాలని రమేష్ రెడ్డి కోరారు.తెలుగు స్వాతంత్య్ర సమరయోధులపై ఆర్.వో.బి తయారు చేసిన పలు అంశాలను హైదరాబాద్ పోలీస్ శాఖ సోషల్ మీడియా ద్వారా ప్రచారం కల్పిస్తామన్నారు, ఉర్దూ భాషలో కూడా ఇలాంటి చిత్ర ప్రదర్శను తీసుకురావాలని ఆయన ఆర్.వో.బి. అధికారులని కోరారు.
శ్రీమతి శృతి పాటిల్, డైరెక్టర్  మాట్లాడుతూ ఆజాదికా అమృత్ మహోత్సవంలో భాగంగా సందర్శనీయ వారోత్సవాలను పురస్కరించుకొని సమాచార, ప్రసార మంత్రిత్వ శాఖ వివిధ కార్యక్రమాలు నిర్వహిస్తుందని, ఇందులో భాగంగా స్వాతంత్య్ర ఉద్యమంలో ప్రాంతీయ స్వాతంత్య్ర సమరయోధుల ప్రాముఖ్యతను తెలియచేయడానికి ఈ చిత్ర ప్రదర్శనను ను ఏర్పాటు చేసినట్లు తెలిపారు.
ఈ సందర్భంగా కేంద్ర సమాచార శాఖకు చెందిన హైదరాబాద్ పబ్లికేషన్ డివిజన్, పుస్తక ప్రదర్శనను ఏర్పాటు చేసింది. స్వాతంత్య్ర పోరాట చరిత్రకు సంబంధించిన పలు ప్రతిష్టాత్మక ప్రచురణలు ఈ ప్రదర్శనలో ఏర్పాటు చేయడం జరిగింది.
ఈ కార్యక్రమంలో ఆజాదీకా అమృత్ మహోత్సవంపై ఏర్పాటు చేసిన సాంస్కృతిక బృందాల ప్రదర్శన ఆకట్టుకుంది.
డిప్యూటీ డైరెక్టర్ శ్రీ  మానస్ కృష్ణకాంత్, అసిస్టెంట్ డైరెక్టర్లు శ్రీ హరిబాబు, శ్రీమతి భారత లక్ష్మి మరియు శ్రీమతి వందన, ఎన్.వై.కె కో ఆర్డినేటర్లు ఈ కార్యక్రమంలో పాల్గొన్నారు.
ఆయుష్
రోగనిరోధక మందుల పంపిణీ కోసం జైపూర్ లోని నేషనల్ ఇనిస్టిట్యూట్ ఆఫ్ ఆయుర్వేదలో ప్రచార కార్యక్రమాన్ని ప్రారంభించిన ఆయుష్ మంత్రి సర్బానంద సోనోవాల్
పురాతన ఆయుర్వేద మరియు యోగా విజ్ఞానం ద్వారా భారతదేశం ప్రపంచాన్ని నడిపించేలా మొత్తం ఆయుర్వేద సమాజం కలిసి కట్టుగా పనిచేయాలని మంత్రి విజ్ఞప్తి
ఆయుష్, పోర్ట్, షిప్పింగ్, వాటర్వేస్ మంత్రి శ్రీ సర్బానంద సోనోవాల్ 'ఆజాది కా అమృత్ మహోత్సవ'లో భాగంగా జైపూర్లోని నేషనల్ ఇనిస్టిట్యూట్ ఆఫ్ ఆయుర్వేద  లో ఆయుష్ రోగనిరోధక మందులు, ఆహారం, జీవనశైలిపై ముద్రించిన మార్గదర్శకాలను పంపిణీ చేసే ప్రచారాన్ని ప్రారంభించారు. ఈ ప్రచారంలో భాగంగా గుడుచి లేదా గిలోయ్ ఘన్ వటి, అని కూడా పిలిచే సంశమణివటి, అశ్వగంధవటి వృద్ధుల  జనాభాపై ప్రత్యేక దృష్టి పెడుతూ ముందు వరుస కార్మికులతో సహా దేశవ్యాప్తంగా 75 లక్షల మందికి రాబోయే ఒక సంవత్సరంలో పంపిణీ చేస్తారు.
ఈ సభలో ప్రసంగించిన శ్రీ సోనోవాల్, ఆయుర్వేద సందేశాన్ని దేశవ్యాప్తంగా వ్యాప్తి చేయడం ప్రాముఖ్యతను నొక్కిచెప్పారు, తద్వారా ప్రతిఒక్కరూ తమ జీవనశైలిని, ఆరోగ్యవంతమైన దేశసామజిక లక్ష్యాన్ని సాధించాలని అన్నారు. మొత్తం ఆయుర్వేద సమాజం, చేతులు కలిపి కలిసి పనిచేయాలి, తద్వారా భారతదేశం తన పురాతన ఆయుర్వేద, యోగ జ్ఞానం ద్వారా ప్రపంచాన్ని నడిపిస్తుంది. అని కేంద్ర మంత్రి స్పష్టం చేశారు.
కేంద్ర మంత్రి ఎన్ఐఏ ఆసుపత్రిని కూడా సందర్శించారు, అక్కడ విద్యార్థులు మరియు ఆసుపత్రి సిబ్బందితో సంభాషించారు. ప్రత్యేకంగా ఆసుపత్రిలో పరిశుద్ధత, పరిశుభ్రతను ప్రశంసించారు. ఆయుర్వేద ఔషధాల కిట్, మార్గదర్శకాలను ఆయుర్వేద ఔషధ పరిశోధనక సెంట్రల్ కౌన్సిల్  తయారు చేసింది.
భారతదేశ 75 సంవత్సరాల స్వాతంత్య్రానికి గుర్తుగా భారత ప్రభుత్వం ప్రారంభించిన 'ఆజాది కా అమృత్ మహోత్సవ్' ప్రచారంలో భాగంగా రోగనిరోధక ఔషధాలు, ఆహారం, జీవనశైలి మార్గదర్శకాల పంపిణీ కార్యక్రమం నిర్వహించారు. భారతదేశం స్వాతంత్ర్య 75 వ వార్షికోత్సవాన్ని జరుపుకునే ఆగస్టు 2022 వరకు ఏడాది పొడవునా ప్రచారం కొనసాగుతుంది.
రైతులు మరియు ప్రజలకు వివిధ ఔషధ మొక్కల పంపిణీ, వై-బ్రేక్ మొబైల్ అప్లికేషన్ ప్రారంభం, వివిధ వెబ్నార్లతో సహా అనేక కార్యకలాపాలను ప్రోత్సహించడానికి ఆయుష్ మంత్రిత్వ శాఖకు 30 ఆగస్ట్ నుండి 5 సెప్టెంబర్ 2021 వరకు ఒక వారం కేటాయించింది. .
రైల్వే మంత్రిత్వ శాఖ
ఇండియన్ రైల్వే మేనేజ్మెంట్ సర్వీస్కు నియామకాలు
యుపిఎస్సి, డిఒపిటితో సంప్రదింపుల అనంతరం 2023లో ఇండియన్ రైల్వే మేనేజ్మెంట్ సర్వీస్  నియామకాలను సివిల్ సర్వీస్ పరీక్ష ద్వారా జరపాలని రైల్వే మంత్రిత్వ శాఖ నిర్ణయించింది.
ప్రధాన మంత్రి కార్యాలయం
ఆంధ్ర ప్రదేశ్ లో బస్సు దుర్ఘటన లో మరణించిన వారి కోసం పిఎమ్ఎన్ఆర్ఎఫ్ నుంచి పరిహారాన్ని ప్రకటించిన ప్రధాన మంత్రి
ఆంధ్ర ప్రదేశ్ లోని పశ్చిమ గోదావరి జిల్లా లో బస్సు దుర్ఘటన లో మృతి చెందిన వ్యక్తుల దగ్గరి సంబంధికుల కు ప్రధాన మంత్రి జాతీయ సహాయ నిధి  నుంచి పరిహారాన్ని ఇవ్వడం జరుగుతుందని ప్రధాన మంత్రి శ్రీ నరేంద్ర మోదీ ప్రకటించారు.
ప్రధాన మంత్రి కార్యాలయం ఒక ట్వీట్ ద్వారా ఇచ్చిన సమాచారం లో -
“ఆంధ్ర ప్రదేశ్ లోని పశ్చిమ గోదావరి జిల్లా లో సంభవించిన బస్సు దుర్ఘటన లో ప్రాణాలు కోల్పోయిన వారి కి ప్రతి ఒక్కరి కి రెండేసి లక్షల రూపాయల చొప్పున పిఎమ్ఎన్ఆర్ఎఫ్ నుంచి పరిహారాన్ని మృతుల దగ్గరి సంబంధికుల కు ఇవ్వడం జరుగుతుంది అని ప్రధాన మంత్రి @narendramodi ప్రకటించారు.” అని పేర్కొంది.
ప్రధాన మంత్రి కార్యాలయం
దేశం గురు గోవింద్ సింహ్ జీ ఆదర్శాల ద్వారా ప్రేరణ ను పొంది పురోగమిస్తోంది: ప్రధాన మంత్రి శ్రీ నరేంద్ర మోదీ
గురు గోవింద్ సింహ్ జీ ‘ప్రకాశ్ పర్వ్’ సందర్భం లో ప్రధాన మంత్రి శ్రీ నరేంద్ర మోదీ ఆయన కు నమస్సులు అర్పించారు. ఈ శుభ సందర్భం లో దేశ ప్రజలకు ప్రధాన మంత్రి శుభాకాంక్షలు తెలియజేశారు. ‘ప్రధాన మంత్రి ఆవాస్ యోజన-గ్రామీణ్’ లో భాగం గా ఉత్తర్ ప్రదేశ్ లో 6 లక్షల మంది లబ్ధిదారుల కు ఆర్థిక సహాయాన్ని బుధవారం వీడియో కాన్ఫరెన్స్ మాధ్యమం ద్వారా విడుదల చేసిన తరువాత ఆయన ఆ కార్యక్రమం లో ప్రసంగిస్తూ, ప్రజలకు ప్రకాశ్ పర్వ్ తాలూకు శుభాకాంక్షలు తెలిపారు.
‘ప్రకాశ్ పర్వ్’ సందర్భం లో లబ్ధిదారులకు ప్రధాన మంత్రి శుభాకాంక్షలు తెలిపారు. గురు సాహిబ్ తన పట్ల ఎంతో కృప ను వర్షించారని, ఆయన కు సేవ చేసేందుకు తగినంత అవకాశాన్ని కూడా ఇచ్చారని తాను భావిస్తున్నానని ప్రధాన మంత్రి అన్నారు. సత్యం, సేవ ల మార్గాన్ని అనుసరిస్తూనే, సవాళ్ళ ను స్వీకరించడం లో గురు సాహబ్ జీవితం, గురు సాహబ్ సందేశం మనకు ప్రేరణ ను ఇస్తున్నాయన్నారు. సత్యం, సేవల భావన నుంచే ఈ స్థాయి బలం, సాహసాలు అంకురిస్తాయని, గురు గోవింద్ సింహ్ జీ చూపిన ఈ మార్గం లో దేశం ముందుకు సాగిపోతోందని ప్రధాన మంత్రి అన్నారు.
ప్రధాన మంత్రి కార్యాలయం
ఎన్ సిసి దినం నాడుఎన్ సిసి కేడెట్స్ కు అభినందనలు తెలిపిన ప్రధాన మంత్రి
ఎన్ సిసి పూర్వవిద్యార్థుల సంఘాన్ని వర్ధిల్ల జేయవలసిందంటూ ఎన్ సిసి పూర్వ విద్యార్థుల కువిజ్ఞప్తి చేశారు
ఎన్ సిసి దినం సందర్భం లో ప్రధాన మంత్రి శ్రీ నరేంద్ర మోదీ ఎన్ సిసి కేడెట్స్ కు అభినందనలు తెలిపారు. భారతదేశం అంతటా ఉన్నటువంటి ఎన్ సిసి పూర్వ విద్యార్థులు ఎన్ సిసి పూర్వ విద్యార్థుల సంఘం యొక్క కార్యకలాపాల లో పాలుపంచుకొంటూ ఉండాలని, అంతేకాకుండా, వారి సమర్ధన ద్వారా ఆ సంఘాన్ని వర్ధిల్లేటట్లు చేయాలని శ్రీ నరేంద్ర మోదీ విజ్ఞప్తి చేశారు.
ప్రధాన మంత్రి అనేక ట్వీట్ లలో -
‘‘ఎన్ సిసి దినం సందర్భం లో ఇవే అభినందనలు. ‘ఐకమత్యం మరియు క్రమశిక్షణ’.. ఈ ధ్యేయం ద్వారా ప్రేరణ ను పొందిన ఎన్ సిసి భారతదేశ యువతీ యువకుల కు వారి సిసలైన సామర్ధ్యాన్ని తెలుసుకోవడం కోసం, అలాగే దేశ నిర్మాణాని కి తోడ్పడం కోసం ఒక మహత్తరమైన అనుభవాన్ని ప్రసాదిస్తుంది. ఈ సంవత్సరం జనవరి లో జరిగిన ఎన్ సిసి ర్యాలీ లో నేను ఇచ్చిన ఉపన్యాసం ఇదుగో...
కొద్ది రోజుల క్రితం ‘రాష్ట్ర రక్షా సంపర్పణ్ పర్వ్’ ఝాంసీ లో జరిగినప్పుడు ఎన్ సిసి పూర్వ విద్యార్థుల సంఘం లో ఒకటో సభ్యుని గా నమోదు అయినటువంటి గౌరవం నాకు లభించింది. పూర్వ విద్యార్థుల సంఘాన్ని స్థాపించడం, ఎన్ సిసి తో అనుబంధం కలిగినటువంటి వారందరినీ ఒక చోటు కు తీసుకు వచ్చేటందుకు జరిగిన ఒక అభినందనీయమైనటువంటి ప్రయాస అని చెప్పాలి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
జాతీయ వాక్సినేషన్ కార్యక్రమంలో భాగంగా దేశవ్యాప్తంగా 47.85 కోట్ల వాక్సిన్డొస్లు వేయడం జరిగింది.
దేశవ్యాప్తంగా ఇప్పటివరకు మొత్తం కోలుకున్న వారి సంఖ్య 3,08,96,354
దేశంలో కోలుకున్న వారి రేటు ప్రస్తుతం 97.38 శాతం
గత 24 గంటలలో 38,887 మంది పేషెంట్లు కోవిడ్ నుంచి కోలుకున్నారు.
ఇండియాలో గత 24 గంటలలో నమోదైన మొత్తం కోవిడ్ కేసులు 30,549
ఇండియాలో యాక్టివ్ కేస్ లోడ్ ప్రస్తుతం 4,04,958
క్రియా శీల కేసులు మొత్తం కేసులలో 1.28 శాతం
వారపు పాజిటివిటి రేటు 5 శాతం కంటే తక్కువగా ఉంది. ప్రస్తుతం ఇది 2.39 శాతం
రోజువారి పాజిటివిటి రేటు 1.85 శాతం, ఇది 5 శాతం కంటే తక్కువ
కోవిడ్ పరీక్షల సామర్ద్యాన్ని దేశంలో గణనీయంగా పెంచడం జరిగింది. ఇప్పటివరకు మొతత్ం 47.12 కోట్ల పరీక్షలు నిర్వహించడం జరిగింది.
ప్రధాన మంత్రి కార్యాలయం
ఏప్రిల్ 21వ తేదీ న ఎర్రకోట లో జరిగే శ్రీ గురు తేగ్ బహాదుర్ జీ400వ ప్రకాశ్ పర్వ్ కార్యక్రమం లో పాలుపంచుకోనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ 2022వ సంవత్సరం ఏప్రిల్ 21వ తేదీ న రాత్రి 9:15 నిమిషాల వేళ కు న్యూ ఢిల్లీ లోని ఎర్రకోట లో జరుగనున్న శ్రీ గురు తేగ్ బహాదుర్ జీ యొక్క 400వ ప్రకాశ్ పర్వ్ సూచక కార్యక్రమం లో పాలుపంచుకోనున్నారు. ఈ సందర్భం లో మంత్రి అక్కడ హాజరైన జనసమూహాన్ని ఉద్దేశించి ప్రసంగిస్తారు; అలాగే ఒక స్మారక నాణేన్ని మరియు తపాలా బిళ్ళ ను కూడా ఆయన ఆవిష్కరిస్తారు.
భారత ప్రభుత్వం ఈ కార్యక్రమాన్ని దిల్లీ సిఖ్ గురుద్వారా నిర్వహణ సంఘం సహకారం తో ఏర్పాటు చేస్తున్నది. రెండు రోజుల పాటు  జరిగే ఈ కార్యక్రమం లో భాగం గా దేశం లోని వివిధ ప్రాంతాల నుంచి రాగులు మరియు బాలలు ‘శబ్ద్ కీర్తన్’ లో పాలుపంచుకొంటారు. గురు తేగ్ బహాదుర్ జీ యొక్క జీవనాన్ని గురించి చాటిచెప్పేటటువంటి ఒక భవ్యమైన లైట్ ఎండ్ సౌండ్ శో కూడా ఉంటుంది. దీనికి అదనం గా, సిఖ్కుల సాంప్రదాయక యుద్ధ కళ ‘గత్ కా’ ను కూడా ప్రదర్శించడం జరుగుతుంది.
సిఖ్కుల తొమ్మిదో గురువు అయిన గురు తేగ్ బహాదుర్ జీ యొక్క ఉపదేశాల ను ప్రముఖం గా ప్రకటించడం పై ఈ కార్యక్రమం లో శ్రద్ధ తీసుకోవడం జరుగుతుంది. గురు తేగ్ బహాదుర్ జీ ప్రపంచ చరిత్ర లో ధర్మం మరియు మానవీయ విలువలు, ఆదర్శాలు, సిద్ధాంతాల ను రక్షించడం కోసం తన జీవనాన్ని బలిదానం చేశారు. ఆయన ను మొగలాయి పాలకుడు ఔరంగజేబ్ హుకుం పై కశ్మీరీ పండితుల ధార్మిక స్వాతంత్య్రాని కి సమర్ధించినందుకు గాను చంపియేయడమైంది. గురు తేగ్ బహాదుర్ జీ పుణ్యతిథి ని ప్రతి సంవత్సరం లో నవంబర్ 24వ తేదీ నాడు ‘శహీదీ దివస్’ గా పాటించడం జరుగుతోంది. దిల్లీ లో గురుద్వారా సీస్ గంజ్ సాహిబ్ మరియు గురుద్వారా రకాబ్ గంజ్ లకు ఆయన పవిత్ర బలిదానం తో అనుబంధం ఉన్నది. ఆయన వారసత్వం ఈ దేశం కోసం సంఘీభావం తాలూకు ఒక మహా శక్తి రూపం లో వర్ధిల్లుతున్నది.
అంతరిక్ష విభాగం
అంతరిక్ష రంగంలో చారిత్రక సంస్కరణలకు శ్రీకారం
అంతరిక్ష కార్యకలాపాల్లోకి ప్రయివేటు రంగ భాగస్వామ్యానికి ఆమోదం
అంతరిక్ష కార్యకలాపాలలోకి ప్రయివేటు రంగాల భాగస్వామ్యాన్ని మరింతగా పెంచే లక్ష్యంతో ప్రధాన మంత్రి శ్రీ నరేంద్ర మోడీ అధ్యక్షతన సమావేశమైన కేంద్ర క్యాబినెట్ ఈ రోజు అంతరిక్ష రంగంలో చాలా కీలకమైన సంస్కరణలకు ఆమోదం తెలిపింది. భారత దేశాన్ని స్వావలంబన మరియు సాంకేతికంగా ముందుకు తీసుకుపోవాలనే ప్రధాన మంత్రి దీర్ఘకాలిక దృష్టికి అనుగుణంగా ఈ నిర్ణయం తీసుకున్నారు. అంతరిక్ష రంగంలో అధునాతన సామర్థ్యాలు కలిగి ఉన్న కొన్ని దేశాలలో భారత్ ఒకటి. ఈ సంస్కరణలతో భారత దేశం ఈ రంగంలో కొత్తశక్తిని మరియు చైతన్యాన్ని పొందనుంది. అంతరిక్ష కార్యకలాపాల యొక్క తదుపరి దశల్లోకి మన దేశం దూసుకెళ్లేందుకు కూడా ఈ తాజా నిర్ణయం దోహదపడనుంది. తాజా సంస్కరణలు ఈ రంగం యొక్క వేగవంతమైన వృద్ధికి దారి తీయనున్నాయి. అంతేకాక ప్రపంచ అంతరిక్ష ఆర్థిక వ్యవస్థలో భారత పరిశ్రమ ఒక కీలక పాత్ర పోషించేందుకూ దోహదం పడనుంది. భారత్ గ్లోబల్ టెక్నాలజీకి పవర్హౌస్గా మారుతుంది. దీనికి తోడు సాంకేతిక రంగంలో పెద్ద ఎత్తున ఉపాధి అవకాశాలు అందుబాటులోకి తెచ్చే అవకాశం ఉంది.
కీలక ప్రయోజనాలుః
దేశ పారిశ్రమల సాంకేతిక పురోగతి మరియు విస్తరణలో అంతరిక్ష రంగం ప్రధాన ఉత్ప్రేరకపు పాత్ర పోషించనుంది. ప్రతిపాదిత సంస్కరణలు అంతరిక్ష ఆస్తులు మరియు కార్యకలాపాల యొక్క సామాజిక - ఆర్ధిక వినియోగాన్ని మెరుగు పరుస్తుంది. అంతరిక్ష ఆస్తులు, డేటా మరియు సౌకర్యాలకు మెరుగైన ప్రాప్యతా లభించనుంది. కొత్తగా సృష్టించిన ఇండియన్ నేషనల్ స్పేస్ ప్రమోషన్ అండ్ ఆథరైజేషన్ సెంటర్  ప్రయివేటు కంపెనీలకు కూడా భారతీయ అంతరిక్ష మౌలిక సదుపాయాలను ఉపయోగించేందుకు సమానమైన అవకాశాన్ని అందించనుంది. ఇది తగిన ప్రోత్సాహకరమైన విధానాలు మరియు స్నేహ పూర్వక నియంత్రణ వాతావరణం ద్వారా అంతరిక్ష కార్యకలాపాలలో ప్రయివేటు పరిశ్రమల్ని నియంత్రణలో, ప్రోత్సహించడంతో పాటుగా తగిన మార్గనిర్దేశనమూ చేస్తుంది.
పబ్లిక్ సెక్టార్ ఎంటర్ప్రైజ్ ‘న్యూ స్పేస్ ఇండియా లిమిటెడ్ ’ అంతరిక్ష కార్యకలాపాలను ‘సరఫరా ఆధారిత’ మోడల్ నుండి ‘డిమాండ్ ఆధారిత’ మోడల్కు తిరిగి ఓరియంట్ చేయడానికి యత్నించనుంది. తద్వారా మన అంతరిక్ష ఆస్తుల వాంఛనీయ వినియోగాన్ని కూడా ఇది నిర్ధారిస్తుంది. ఈ సంస్కరణలు ఇస్రో పరిశోధన మరియు అభివృద్ధి కార్యకలాపాలతో పాటుగా కొత్త సాంకేతికతలు, అన్వేషణ మిషన్లు మరియు మానవ రహిత అంతరిక్ష ప్రయాణ కార్యక్రమాలపై ఎక్కువ దృష్టి పెట్టడానికి అనుమతిస్తుంది. ‘అవకాశాల ప్రకటన’ విధానం ద్వారా కొన్ని గ్రహాల అన్వేషణ కార్యకలాపాలను కూడా ప్రయివేటు రంగానికి తెరవబడతాయి.
పి ఎమ్ ఇ ఎ సి
ప్రధానికి ఆర్థిక సలహా మండలి భేటీ
ప్రధానమంత్రికి ఆర్థిక సలహా మండలి  సమావేశం గురువారం  ఢిల్లీలో జరిగింది. 2021-22 బడ్జెజ్ వృద్ధి-ఆధారితంగా ఉందని మండలి అభిప్రాయపడింది. అన్ని రంగాల అవసరాలను ఇది స్పష్టంగా పరిగణనలోకి తీసుకుందని.. బడ్జెట్ పారదర్శకత, వాస్తవికత, సంస్కరణవాదన్నా స్పష్టంగా పరిగణనలోకి తీసుకోబడిందని సభ్యులందరూ ఏకగ్రీవంగా అంగీకరించారు. ప్రస్తుత సంవత్సరం, 2021-22 తర్వాత చూస్తే, 2022-23లో నిజమైన మరియు నామమాత్రపు వృద్ధి అవకాశాల గురించి ఆశాజనకతను వ్యక్తం చేశారు. బేస్ ఎఫెక్ట్ యొక్క మూలకం కాకుండా, కాంటాక్ట్ సమీకృత రంగాలు,నిర్మాణం రంగం తదితరాలు 2022-23 కోలుకోగలవని ఆశాభావం వ్యక్తం చేశారు. ఒక్కసారి సామర్థ్య వినియోగం మెరుగుపడిన తర్వాత, ప్రైవేట్ పెట్టుబడులు కూడా పుంజుకోగలవని అభిప్రాయం వ్యక్తంమైంది. 2022-23లో 7 నుండి 7.5% వాస్తవ వృద్ధి రేటు ఉండే అవకాశం ఉందని సభ్యులు భావించారు. అయితే దీని అర్థం 2022-23 కేంద్ర బడ్జెట్ అవాస్తవమైన అధిక పన్ను రాబడి లేదా పన్ను తేలిక సంఖ్యలను అంచనా వేయాలని కాదని వారన్నారు. 2021-22 కోసం యూనియన్ బడ్జెట్ సంస్కరణ చర్యలు, అలాగే సంఖ్యలో పారదర్శకత, వాస్తవికత ప్రశంసించబడింది. కోవిడ్ మానవ మూలధన లోటుకు దారితీసినందున, అదనపు రాబడిని మూలధన వ్యయం మరియు మానవ మూలధన వ్యయం రూపంలో ఉపయోగించడాన్ని సూచిస్తూ, 2022-23 బడ్జెట్లో కూడా ఈ కొలతలతో ముందుకు సాగాలని ఈఏసీ-పీఎం సభ్యులు అభిప్రాయపడ్డారు. దీనికి తోడు ప్రైవేటీకరణ కోసం స్పష్టమైన రోడ్-మ్యాప్ కూడా ఉండాలని అభిప్రాయపడ్డారు. గత సంవత్సరం బడ్జెట్ వృద్ధి ధోరణిని కూడా నిర్వహించాలని మండలి సూచించింది.
ఆర్థిక మంత్రిత్వ శాఖ
చెన్నైలో మెట్రో రెయిల్ నెట్వర్క్ను విస్తరించేందుకు $350 మిలియన్ రుణ ఒప్పందంపై సంతకాలు చేసిన ఎడిబి, భారత్
నగరంలో ప్రస్తుతమున్న ప్రజా రవాణా వ్యవస్థతో చెన్నైలో మెట్రోరైల్ వ్యవస్థ అనుసంధానాన్ని మెరుగు పరిచేందుకు, కొత్త లైన్లను నిర్మించేందుకు $ 350 మిలియన్ రుణ ఒప్పందంపై ఆసియన్ డెవలప్మెంట్ బ్యాంక్ , భారత ప్రభుత్వం మంగళవారం నాడు సంతకాలు చేశారు.
చెన్నై మెట్రోరైల్ పెట్టుబడి ప్రాజెక్టు కోసం తొలి విడత రుణ ఒప్పందంపై కేంద్ర ఆర్థిక మంత్రిత్వ శాఖ పరిధిలోని ఆర్ధిక వ్యవహారాల విభాగం అదనపు కార్యదర్శి శ్రీ రజత్ కుమార్ మిశ్రా, ఎడిబి తరుఫున ఎడిబి ఇండియా రెసిడెంట్ మిషన్ ఆఫీసర్-ఇన్-ఛార్జ్ నిలాయా మితాష్ సంతకాలు చేశారు. చెన్నైలో మూడు కొత్త మెట్రో లైన్లను అభివృద్ధి చేసేందుకు మల్టీ ట్రాంచ్ ఫైనాన్సింగ్ ఫెసిలిటీ  లో భాగంగా 8 డిసెంబర్ 2022న తొలి విడత $780 మిలియన్ రుణ ప్రాజెక్టుకు ఆమోదం లభించింది.
చెన్నైలో కేంద్ర ప్రాంతాల నుంచి నగరంలోని దక్షిణ, పశ్చిమంలో ఉన్న ప్రధాన గమ్యస్థానాలకు అనుసంధానాన్ని విస్తరించి, వేలాదిమంది రోజువారీ ప్రయాణీకులకు ప్రయోజనం చేకూర్చడానికి ఇప్పటికే ఉన్న బస్సు, ఫీడర్ సేవలతో మెట్రో వ్యవస్థను అనుసంధానం చేయడానికి ఈ ప్రాజెక్టు తోడ్పడుతుందని, రుణ ఒప్పందంపై సంతకం చేసిన తర్వాత మాట్లాడుతూ శ్రీ మిశ్రా పేర్కొన్నారు.
చెన్నైలో మెట్రో నెట్వర్క్ను విస్తరించడంతో పాటు, ట్రాన్సిట్ - ఓరియెంటెడ్ డెవలప్మెంట్  ద్వారా కలుపుకుపోయే సమగ్ర పట్టణ పునరుద్ధరణ చర్యలు, పట్టణ చలనశీలత మెరుగుదల మధ్య మెరుగైన ఏకీకరణను సులభతరం చేస్తుందని, మితాష్ అన్నారు. ఇటువంటి ఏకీకరణ ఉద్యోగాలు, సామాజిక ఆర్ధిక సేవలకు, పట్టణాల అడ్డదిడ్డమైన వ్యాప్తిని అరికట్టి, మోటరైజ్డ్ వాహనాలపై ఆధారపడడాన్ని తగ్గించి, నగరంలో జీవనాన్ని నివాసయోగ్యం చేస్తుంది.
ఈ పెట్టుబడి ప్రాజెక్టు మూడు నూతన లైన్లు 3,4, 5ల అభివృద్ధికి తోడ్పడుతుంది. లైన్ 3 కోసం షోలింగానల్లూరు నుంచిస్టేట్ ఇండస్ట్రీస్ ప్రమోషన్ కార్పొరేషన్ ఆఫ్ తమిళనాడు -2 మధ్య ప్రాజెక్టు 10.1 కిలోమీటర్ల ఎత్తైన సెక్షన్ను 9 మెట్రో స్టేషన్లు, సిస్టమ్ కాంపొనెంట్లను నిర్మిస్తుంది. లైన్ 4 కోసం లైట్ హౌజ్- మీనాక్షీ కాలేజ్ మధ్య 9 స్టేషన్లు సహా 10 కిమీల అండర్గ్రౌండ్ సెక్షన్ ను నిర్మించేందుకు ప్రాజెక్టు సహాయపడుతుంది. లైన్ 5 కోసం చెన్నై మఫసిల్ బస్ టెర్మినస్ నుంచి ఒక్క్యాం తొరైపాక్కం మధ్య 31 కిలో మీటర్ల ఎలక్ట్రికల్, మెకానికల్, విద్యుత్, టెలికమ్యూనికేషన్ మౌలిక సదుపాయాలు వంటి సిస్టం కాంపొనెంట్లకు ఆర్ధిక సహాయాన్ని అందిస్తుంది.
స్టేషన్లను విపత్తు, వాతావరణ పరిస్థితులను బలంగా తట్టుకునే లక్షణాలను కలిగి ఉండటమే కాక వృద్ధులు, మహిళలు, పిల్లలు, దివ్యాంగులు, ట్రాన్స్జెండర్ వ్యక్తుల అవసరాలకు స్పందించేలా తీర్చిదిద్దనున్నారు.
ప్రయాణీకుల అనుభవాలను మెరుగుపరిచేందుకు మెట్రో రైల్ కారిడార్ల వెంట బహుళ నమూనా పరస్పర మార్పిడులు డ్రాప్ ఆఫ్, పికప్ ఏరియాలు, షెల్టర్డ్ వెయిటింగ్ ఏరియాస్, సైకిల్ సౌకర్యాలు, ప్రయాణీకుల సమాచారం ఇచ్చే విధంగా ఏర్పాటు చేయనున్నారు. అదనంగా, $ 1 మిలియన్ల ఎడిబి సాంకేతిక సహాయం  మంజూరు అన్నది చెన్నై మెట్రో రైల్ లిమిటెడ్ మెట్రో వ్యవస్థ బహుళ నమూనా సమగ్రత కోసం ప్రణాళికలు రూపొందించుకునేందుకు, నిర్వహణకు తోడ్పడుతుంది.
రక్షణ మంత్రిత్వ శాఖ
రక్షణ పరికరాల కోసం నిర్వహించే తనికీ ప్రక్రియను సరళీకృతం చేయడంపై వర్క్షాప్
రక్షణ పరికరాల కోసం నిర్వహించే తనికీ ప్రక్రియను సరళీకృతం చేయడం అనే అంశంపై రక్షణ మంత్రిత్వ శాఖ సేకరణ విభాగం ఈరోజు ఒక వర్క్షాప్ నిర్వహించింది. న్యూఢిల్లీలోని మానేక్షా సెంటర్లో వర్క్షాప్ జరిగింది.కేంద్ర ప్రభుత్వం అమలు చేస్తున్న మేక్ ఇన్ ఇండియా కార్యక్రమాన్ని విజయవంతం చేయడానికి అనుసరించాల్సిన విధానంపై సంబంధిత వర్గాల నుంచి రక్షణ మంత్రిత్వ శాఖ సలహాలు, అభిప్రాయాలు స్వీకరించింది. సాయుధ దళాలలోకి ప్రవేశించడానికి ముందు రక్షణ పరికరాల సామర్ధ్యాన్ని పరీక్షించడానికి అనుసరించాల్సిన విధానంపై వర్క్షాప్ లో చర్చించారు.
రక్షణ కార్యదర్శి శ్రీ గిరిధర్ అర్మానే రక్షణ పరికరాల సామర్ధ్యాన్ని పరీక్షించడానికి నిర్వహిస్తున్న విధానం సరళీకృతంగా నిర్వహించాలని అన్నారు. సరళీకృత ట్రయల్ ప్రాసెస్ యొక్క ప్రాముఖ్యతను నొక్కి చెప్పారు. రక్షణ మంత్రిత్వ శాఖ, త్రివిధ దళాలకు చెందిన పలువురు సీనియర్ అధికారులు, పరిశ్రమకు చెందిన పలువురు ప్రముఖ నిపుణులు వర్క్షాప్ కు హాజరయ్యారు. డిపార్ట్మెంట్ ఆఫ్ డిఫెన్స్ ప్రొడక్షన్ , రక్షణ రంగానికి చెందిన ప్రభుత్వ రంగ సంస్థలు,డిజిక్యూఏ, డిజిఎక్యూఏ,సెమిలాక్, ఏసీఈ CEMILAC వంటి వివిధ సంస్థల ప్రతినిధులు కూడా కార్యక్రమంలో పాల్గొన్నారు.
ఆర్థిక మంత్రిత్వ శాఖ
అర్హులైన 35 బాంకులకు చెందిన 3,06,146 మంది డిపాజిటర్లకు క్లెయిముల పరిష్కారం కింద రూ. 4,055.10 కోట్లు చెల్లించిన డిఐసీజీసీ
డిపాజిట్ బీమా, ఋణ హామీ సంస్థ సవరణ చట్టం, 2021 అమలులోకి వచ్చిన 1.9.2021 మొదలుకొని 30.11.2022 దాకా డిఐసీజీసీ అర్హులైన 35 బాంకులకు చెందిన 3,06,146 మంది డిపాజిటర్లకు క్లెయిముల పరిష్కారం కింద రూ. 4,055.10 కోట్లుచెల్లించింది. కేంద్ర ఆర్థిక శాఖ సహాయ మంత్రి డాక్టర్ భగవత్ కిసన్ రావ్ కరద్ లోక్ సభలో ఈ రోజు ఒక ప్రశ్నకు ఇచ్చిన లిఖిత పూర్వక సమాధానంలో వెల్లడించారు.
పరిష్కరించిన క్లెయిముల వివరాలు అనుబంధం -1 లో ఉన్నాయని మంత్రి చెప్పారు.
చట్ట సవరణకు ముందు పదేళ్ళ కాలానికి సంవత్సరాల వారీగా, బాంకుల వారీగా డీఐసీజీసీ చేసిన క్లెయిముల పరిష్కారం, అలా పరిష్కరించినందుకు డీఐసీజీసీకి చెల్లింపులు, రికవరీ శాతం తదితర సమాచారమ్ అనుబంధం-2 లో ఇవ్వబడింది.
మరింత సమాచారం ఇస్తూ, డీఐసీజీసీ చట్టం, 1961 ప్రకారం 1.9.2021 నుంచి 30.11.2022 వరకు బాంకు డిపాజిటర్లకు డిపాజిట్ బీమా చెల్లింపు జరిగిన తరువాత 12 బాంకులు దివాలా తీశాయన్నారు. ఈ వివరాలు అనుబంధం-3 లో పొందుపరచామన్నారు.
మరింత నేపధ్య సమాచారం అందిస్తూ, డీఐసీజీసీ చట్టం, 1961 ను డీఐసీజీసీ  చట్టం, 2021 గా చేసిన తరువాత రూ. 5 లక్షల లోపు డిపాజిటర్లు ఒక నిర్దిష్ట కాలపరిమితి లోగా తమ డిపాజిట్లు తీసుకునే అవకాశం కలిగిందన్నారు. 90 రోజులలోగా మధ్యంతర చెల్లింపులకు రిజర్వ్ బాంకుకు వీలుకలిగిందన్నారు. ఏఐడి కింద ఉంచిన బాంకులు మొత్తం డిపాజిటర్ల వివరాలను 45 రోజులలోగా సమర్పించాల్సి ఉంటుందని, 90 రోజులలోగా డీఐసీజీసీ ఆ క్లెయిమ్ లను పరిష్కరిస్తుందని వివరించారు.